Han engasjerte seg i politisk arbeid fra 1930, først i Bayerische Volkspartei. Han var inntil 1933 aktiv i Bayernwacht, en regjeringstro selvforsvarsorganisasjon som sto i opposisjon til nasjonalsosialistene. Fra 1933 var han formelt medlem av SA og fra 1937 av NSDAP. Under andre verdenskrig deltok han i felttogene i Frankrike og på østfronten. Deretter var han instruktør i våpen- og taktikklære i Dallgow-Döberitz i Brandenburg, vest for Berlin.